ประกาศกระทรวงศึกษาธิการ เรื่อง การโอนงบประมาณรายจ่ายประจำปีงบประมาณ พ.ศ. 2561 ของสำนักงานคณะกรรมการการศึกษาขั้นพื้นฐาน กระทรวงศึกษาธิการไปเป็นของสำนักงานปลัดกระทรวง กระทรวงศึกษาธิการ 
ประกาศกระทรวงศึกษาธิการ
เรื่อง
การโอนงบประมาณรายจ่ายประจำปีงบประมาณ พ.ศ. ๒๕๖๑
ของสำนักงานคณะกรรมการการศึกษาขั้นพื้นฐาน
กระทรวงศึกษาธิการ
ไปเป็นของสำนักงานปลัดกระทรวง
กระทรวงศึกษาธิการ[๑]
 

ตามคำสั่งหัวหน้าคณะรักษาความสงบแห่งชาติ
ที่ ๑๙/๒๕๖๐ เรื่อง การปฏิรูปการศึกษาในภูมิภาคของกระทรวงศึกษาธิการ สั่ง ณ วันที่
๓ เมษายน พุทธศักราช ๒๕๖๐ ข้อ ๓ (๒) กำหนดให้คณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาคมีอำนาจหน้าที่โอนกิจการ
ทรัพย์สิน หนี้ และเงินงบประมาณของส่วนราชการใดในกระทรวงศึกษาธิการไปเป็นของส่วนราชการอื่นในสังกัดกระทรวงศึกษาธิการ
ตามบัญชีที่รัฐมนตรีว่าการกระทรวงศึกษาธิการประกาศกำหนด
รวมทั้งพิจารณาการจัดสรรงบประมาณให้แก่หน่วยงานของกระทรวงศึกษาธิการในระดับภูมิภาคหรือจังหวัด
นั้น

อาศัยอำนาจตามความในข้อ
๓ (๒) ของคำสั่งหัวหน้าคณะรักษาความสงบแห่งชาติ ที่ ๑๙/๒๕๖๐ เรื่อง
การปฏิรูปการศึกษาในภูมิภาคของกระทรวงศึกษาธิการ ลงวันที่ ๓ เมษายน พุทธศักราช
๒๕๖๐
ประกอบกับมติคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาคในการประชุมครั้งที่
๒/๒๕๖๑ เมื่อวันที่ ๒๘ มิถุนายน ๒๕๖๑ รัฐมนตรีว่าการกระทรวงศึกษาธิการจึงออกประกาศให้โอนงบประมาณของสำนักงานคณะกรรมการการศึกษาขั้นพื้นฐาน
กระทรวงศึกษาธิการในส่วนที่เกี่ยวกับ แผนงานพื้นฐานด้านการพัฒนาและเสริมสร้างศักยภาพคน ผลผลิตผู้จบการศึกษาภาคบังคับ
กิจกรรมการจัดการศึกษาสาหรับโรงเรียนปกติ งบดำเนินงาน ประจำปีงบประมาณ ปี
พ.ศ. ๒๕๖๑ ตามบัญชีแนบท้ายประกาศนี้ ไปเป็นของสำนักงานปลัดกระทรวง
กระทรวงศึกษาธิการ

ทั้งนี้
ตั้งแต่บัดนี้เป็นต้นไป


ประกาศ ณ วันที่ ๑๔ สิงหาคม พ.ศ.
๒๕๖๑
ธีระเกียรติ เจริญเศรษฐศิลป์
รัฐมนตรีว่าการกระทรวงศึกษาธิการ
[เอกสารแนบท้าย]

๑. บัญชีงบประมาณ (รายละเอียดแนบท้ายประกาศกระทรวงศึกษาธิการ
เรื่อง การโอนงบประมาณรายจ่ายประจำปีงบประมาณ พ.ศ. ๒๕๖๑ ของสำนักงานคณะกรรมการการศึกษาขั้นพื้นฐาน
กระทรวงศึกษาธิการ ไปเป็นของสำนักงานปลัดกระทรวง กระทรวงศึกษาธิการ ลงวันที่ ๑๔
สิงหาคม พ.ศ. ๒๕๖๑)

(ดูข้อมูลจากภาพกฎหมาย)










ปวันวิทย์/จัดทำ
๑ ตุลาคม
๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๒๐๖ ง/หน้า ๘/๒๗ สิงหาคม ๒๕๖๑